‘વેલકમ ટુ લાહોર’ ફિલ્મના દૃશ્યનું શૂટિંગ કરવા માટે જયપુરમાં સિટી પેલેેસના ત્રિપોલિયા ગેટના ચાંદની ચોકને લાહોર બનાવવામાં આવ્યું હતું. તે માટે ઠેર ઠેર ઊર્દૂમાં બેનરો અને પોસ્ટરો દીવાલો અને થાંભલાઓ પર લગાવવામાં આવ્યા હતા. પુરાના જયપુર શહેરને પાકિસ્તાની શહેર બનાવવાથી નારાજ વિરાસત બચાવો સમિતિના લોકો સ્થળ પર પહોંચી ગયા હતા અને પાકિસ્તાની શહેરનો સેટ તોડી નાખીને શૂટિંગ દરમિયાન વ્યાપક તોડફોડ કરી હતી. વિરાસત બચાવો સમિતિના કાર્યકરોએ ઊર્દૂમાં લગાવેલાં તમામ બેનરો, પોસ્ટરો ફાડી નાખ્યાં હતાં. તેમનું કહેવું હતું કે જયપુરમાં અમે કોઇ પણ સંજોગોમાં પાકિસ્તાની શહેર બનાવા દઇશું નહીં.